CELEX: 62022TN0061
Language: fi
Date: 2022-01-31 00:00:00
Title: Asia T-61/22: Kanne 31.1.2022 – OD v. Eurojust

14.3.2022   
            
            
               FI
            
            
               Euroopan unionin virallinen lehti
            
            
               C 119/57
            
         
      Kanne 31.1.2022 – OD v. Eurojust
      (Asia T-61/22)
      (2022/C 119/81)
      Oikeudenkäyntikieli: ranska
      
         Asianosaiset
      
      
         Kantaja: OD (edustaja: asianajaja N. de Montigny)
      
         Vastaaja: Euroopan unionin rikosoikeudellisen yhteistyön virasto
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa 17.6.2021 tehdyn päätöksen
               
            
                  —
               
               
                  kumoaa tarvittaessa 21.10.2021 tehdyn päätöksen siltä osin kuin tässä esitetään täydentäviä perusteluja
               
            
                  —
               
               
                  velvoittaa viraston maksamaan kantajalle korvausta 35 000 euroa, joka on kohtuullinen määrä korvauksena psykologisista, aineellisista ja aineettomista vahingoista
               
            
                  —
               
               
                  velvoittaa vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Siirrosta toisiin tehtäviin tehdystä päätöksestä nostamansa kanteen tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, jonka mukaan avustamispyyntöön liittyvää luottamuksellisuusperiaatetta on loukattu eikä Eurojust näytä käsitelleen kantajan asiaa tasapuolisesti.
               
            
                  2)
               
               
                  Toinen kanneperuste, jonka mukaan hallintojohtajalla ei ollut toimivaltaa tehdä riidanalaista päätöstä, koska hän oli eturistiriitatilanteessa, koska hän ei ollut tasapuolinen kantajaa kohtaan tai ei ainakaan näytä olleen tasapuolinen ja koska on rikottu sääntöjä sellaisen viranomaisen sijaistamisesta, joka on valtuutettu työsopimusten tekemiseen, tulevan työkyvyttömyyden tapauksessa.
               
            
                  3)
               
               
                  Kolmas kanneperuste, jonka mukaan hallintojohtaja on syyllistynyt menettelyn väärinkäyttöön ja harkintavallan väärinkäyttöön.
               
            
                  4)
               
               
                  Neljäs kanneperuste, jonka mukaan siirto toisiin tehtäviin yksikön väitetyn edun mukaisesti toteutettiin huolenpitovelvollisuuden vastaisesti ottamatta huomioon sen enempää toimihenkilön kuin yksikönkään etua, kunnioittamatta oikeutta tulla kuulluksi ja noudattamatta velvollisuutta perustella päätös, joka vaikuttaa asianomaisen toimihenkilön etuihin.